Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 444

11. évfolyam Évi óraszám: 148 óra Belépõ tevékenységformák Bevezetés a szakmai idegen nyelvbe: Személyes vagy telefonos kommunikáció alapszinten a szakmai témakörökben, szituációkban. Hivatali teendõk végzése idegen nyelven. Bevezetés a szakmai idegen nyelvbe Témakörök Tartalmak A legfontosabb — titkári, asszisztensi munkához is kapcsolódó — szakmai témakörökben, szituációkban személyesen vagy telefonon folytatott kommunikáció A következõ szakmai témakörökben, szituációkban az alapszintû kommunikációhoz szükséges szakmai alapszókincs és kifejezések megtanítása, begyakoroltatása az adott idegen nyelven: Bemutatkozás, bemutatás külföldi ügyfél esetében. Közlekedés, úttudakozódás, utazás. Jegy, helyjegy biztosítása, külföldi vendégek utazási elintézendõinek segítése. Szálloda, turizmus. Szállodai szobafoglalás. Étkezés, élelmiszerek, kínálási formák. Külföldi vendég ebéd-, vacsoraprogramjának szervezése, köszönetnyilvánítási formák. Szabadidõs tevékenység, rádió, tévé, színház, film, sport, kirándulás. Kulturális program szervezése az ügyfél számára, országismereti alapvetõ tudnivalók. Egészség, orvosnál. Külföldi vendég egészségügyi ellátáshoz segítése. Leggyakoribb hivatali teendõk: telefonálás, információ kérése és nyújtása, találkozás megbeszélése, idõpontok egyeztetése, udvariassági formák. A továbbhaladás feltételei Bevezetés a szakmai idegen nyelvbe: A tanulók ismerjék a szóban és telefonon folytatott kommunikáció tartalmi ismérveit a megtanult szakmai témakörökben. Adott szituációban — alapszinten — tudják használni a megfelelõ szakmai alapszókincset, kifejezéseket.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes